stanford-oval/wikipedia huggingface dataset:
Kultainen käsivarsi

| Kultainen käsivarsi> The Man With the Golden Arm |
| --- | --- |
 Elokuvan juliste, Saul Bass.
Ohjaaja:  Otto Preminger
Käsikirjoittaja:   Walter Newman  Lewis Meltzer 
Perustuu:  Nelson Algrenin romaaniin The Man with the Golden Arm
Tuottaja:  Otto Preminger
Säveltäjä:  Elmer Bernstein
Kuvaaja:  Sam Leavitt
Leikkaaja:  Louis R. Loeffler
Tuotantosuunnittelija:  Darrell Silvera
Pääosat:  Frank Sinatra, Eleanor Parker, Kim Novak
Valmistustiedot
Valmistusmaa:  Yhdysvallat
Tuotantoyhtiö:  Carlyle Productions
Levittäjä:  United Artists Fandango at Home (käännä suomeksi)
Ensi-ilta:   1955  Suomessa 1956 
Kesto:  121 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kultainen käsivarsi (The Man With the Golden Arm) on Otto Premingerin ohjaama yhdysvaltalainen draamaelokuva vuodelta 1955. Sitä pidetään yhtenä Frank Sinatran parhaista elokuvarooleista. Hän esittää vankilasta vapautuvaa jazzrumpalia, joka ajautuu kuitenkin heti vanhoihin ympyröihinsä ja uudelleen heroiinin orjaksi. Elokuva perustuu Nelson Algrenin romaaniin The Man with the Golden Arm (suom. Kultainen käsi), jonka pohjalta käsikirjoituksen laativat Walter Newman ja Lewis Meltzer.
Näyttelijät

| 0 | 1 | 2 |
| --- | --- | --- |
|  Frank Sinatra  | … |  Frankie   |
|  Eleanor Parker  | … |  Zosh   |
|  Kim Novak  | … |  Molly   |
|  Arnold Stang  | … |  Sparrow   |
|  Darren McGavin  | … |  Louie   |
|  Robert Strauss  | … |  Schwiefka   |
|  John Conte  | … |  Drunky   |
|  Leonid Kinskey  | … |  Dominiwski   |
|  Emile Meyer  | … |  Bednar   |
Lähde:
Sinatra oli roolistaan Oscar- ja Bafta-ehdokkaana.
The New York Timesin kriitikot valitsivat Kultaisen käsivarren vuonna 2004 yhdeksi kaikkien aikojen tuhannesta parhaasta elokuvasta maailmassa.
Aiheesta muualla

Kultainen käsivarsi Internet Movie Databasessa (englanniksi)
The Man with the Golden Arm Variety.  31.12.1954. Viitattu 22.6.2021. (englanniksi)
Murray, Angus Wolfe: The Man With The Golden Arm Eye For Film.  9.2.2003. Viitattu 22.6.2021. (englanniksi)
Tönne Olavinpoika Wildeman

Tönne Olavinpoika Wildeman (5. helmikuuta 1510 Pernaja – 2. toukokuuta 1584 Pernaja) oli Viipurin linnan käskynhaltija ja itäuusmaalaisen Tjusterbyn kartanon omistaja 1500-luvun jälkipuoliskolla.
Elämä

Sukunimen Wildeman ottivat käyttöön vasta Tönnen pojanpojat. Tönne Olavinpojan suku oli ikivanhaa suomalaista rälssisukua aikana, jolloin aateluus oli karskia ja käytännöllistä, kuninkaan palvelemista ratsain. Tuolloin aatelin kulttuuri ja valta perustuivat elossa oleville sukuverkostoille, eikä esi-isiä ja verenperintöä pidetty tärkeinä. Wildemanin suku oli karkeita sotilaita vailla muodollista koulutusta. Heidän tehtävinään olivat erilaiset virat etelän ja idän linnoituksissa.
Tönne Wildemanin vanhemmat olivat Olof Pedersson Lille (1489–1535) ja Anna Fleming (1491 – ennen vuotta 1546). Hänen äidinisänsä oli valtaneuvos Johan Henriksson Fleming (1465–1517) ja äidinäitinsä Märta Diekn (1465–1500).
Tönne Wildeman avioitui Brita Risbitin (1520–1592) kanssa 9. huhtikuuta 1554. Pariskunnalle syntyi viisi lasta: Arvid Tönnenpoika Wildeman (1560–1617), Anna (Brita) Wildeman (?–1608), Erik Wildeman (?–1599), Carin Creutzhammar (?–1628) ja Henrik Wildeman (?–1612).
Tönne Wildeman rakennutti Tjusterbyhyn kivisen kartanolinnan, jonka venäläiset tuhosivat isonvihan aikana 1700-luvulla. Kartanolinnan rauniot ovat nykyisin kiinteä muinaisjäännös. Tönne kuoli keväällä 1584 ja hänet haudattiin Pernajan Pyhän Mikaelin kirkkoon.
Kongsberg Automotive

| Kongsberg Automotive |
| --- | --- |

Yritysmuoto:  julkinen osakeyhtiö
ISIN:  NO0003033102
Perustettu:  1987
Kotipaikka:  Zürich, Sveitsi
Tuotteet:  autonosat
Liikevaihto:  906 milj. € (2022)
Henkilöstö:  n. 5 500 (2022)
Kotisivu:  www.kongsbergautomotive.com
Infobox OKVirheellinen NIMI-arvo: 
Kongsberg Automotive on norjalainen autonosien valmistaja. Se perustettiin vuonna 1987. Yrityksen liikevaihto oli noin 906 miljoonaa euroa ja sillä oli noin 5 500 työntekijää vuonna 2022. Vuonna 2016 yhtiö siirsi pääkonttorinsa Sveitsin Zürichiin.
Tehtaat

Yhtiöllä oli vuonna 2022 kaksikymmentä tehdasta eri puolilla maailmaa.
Norja: Hvittingfoss ja Raufoss
Ruotsi: Mullsjö ja Ljungsarp
Puola: Brześć Kujawski ja Koluszki
Ranska: Cluses
Slovakia: Vráble
Espanja: Épila
Iso-Britannia: Normanton
Brasilia: Jundiaí
Meksiko: Nuevo Laredo
Kiina: Shanghai ja Wuxi
Intia: Prithla
Etelä-Korea: Yangsan
Japani: Tokio
Yhdysvallat: Grand River, Novi ja Willis
Aiheesta muualla

Kuvia tai muita tiedostoja aiheesta Kongsberg Automotive Wikimedia Commonsissa
Työväen näyttämöpäivät

Työväen näyttämöpäivät on vuosittain, tammi–helmikuun vaihteessa järjestettävä festivaali harrastajateattereille.  Tapahtuman järjestää Työväen Näyttämöpäivien kannatusyhdistys ry, jonka jäsenjärjestöinä ovat Mikkelin teatteri, Mikkelin kaupunki, TNL, KSL, SAK ja TSL.  Ensimmäisen kerran se järjestettiin 1976 Lahdessa. Sen jälkeen tapahtumapaikkana on ollut Mikkeli.
Festivaaleille valitaan vuosittain 10–15 kotimaista ja 1–3 ulkomaista ryhmää. Festivaaleilla toimii ammattilaisista nimetty raati, joka katsoo esitykset ja antaa palautetta esiintyjille. Tapahtumassa ei varsinaisesti palkita voittajaa, mutta yleisöäänestyksen suosikki saa kiertopalkinnon, antiikkituolin.
Aiheesta muualla

Tapahtuman oma sivusto
Triunfante-luokka

| Triunfante-luokka |
| --- | --- |

Tekniset tiedot
Uppouma:  1 678,5 t (arqueo)
Pituus:  49,58 m (köli)
Leveys:  14,43 m
Syväys:  7,32 m
Miehistöä:  554
Aseistus
Meritorjunta:  alempi tykkikansi: 28 x 24 naulan tykkiä ylempi tykkikansi: 30 x 18 naulan tykkiä puolikansi: 8 x 8 naulan tykkiä etukansi: 2 x 8 naulan tykkiä
Triunfante-luokka oli Espanjan laivaston neljän kaksikantisen 68-tykkisen linjalaivan muodostama alusluokka.
Suunnittelu

Alukset suunnitteli Richard Rooth niin kutsutun Sistema inglésin mukaan. Niiden valmistuksesta vastasi Jorge Juan. Edeltäneisiin Eolo-luokan aluksiin verrattuna alukset hieman leveämpiäja niiden syväys oli suurempi. Ensimmäiset kaksi tilattiin 1753, Monarca 27. maaliskuuta 1754 ja Diligente hieman sen jälkeen.
Vuoden 1756 lopulla alusten puolikansien tykkimäärää nostettiin parilla 8 naulan tykillä ja toinen pari lisättiin 1793, jolloin etukannelle sijoitettiin myös pari 8 naulan tykkiä. Vuoden 1793 jälkeen alukset olivat 74 tykin linjalaivoja.
Alukset

| Nimi (lempinimi) | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Triunfante (Santiago el Manor) | Reales Astilleros de Esteiro, Ferrol | 24. syyskuuta 1753 | 1. helmikuuta 1756 |  | uponnut 5. tammikuuta 1795  ajettuaan karille |
| Dichoso | Ferrol | 10. lokakuuta 1753 | 18. maaliskuuta 1756 |  | romutettu 15. lokakuuta 1784 |
| Monarca | Ferrol | 1. huhtikuuta 1754 | 13. kesäkuuta 1756 |  | vallattu 16. tammikuuta 1780 HMS Monarca poistettu palveluksesta kesäkuussa 1784 myyty 13. lokakuuta 1791 |
| Diligente | Ferrol | 16. heinäkuuta 1754 | 25. syyskuuta 1756 |  | vallattu 16. tammikuuta 1780 HMS Diligent myyty 2. helmikuuta 1784 |
Työväen lauluja II

| Työväen lauluja II Eri esittäjiä |
| --- | --- | --- |

Kokoelmalevyn tiedot
 Julkaistu: 1970
 Formaatti: LP
 Tuottaja(t): Olli Heikkilä, Harry Orvomaa ja Pekka Gronow
 Tyylilaji: työväenmusiikki
 Kesto: 33.01
 Levy-yhtiö: Scandia
Muut kannet
   Vuoden 1976 uudelleenjulkaisun kansi.
muut julkaisut
| Työväen lauluja 1969 | Työväen lauluja II 1970 | Veljiksi kaikki – Työväen lauluja 1997 |
Työväen lauluja II on levy-yhtiö Scandian vuonna 1970 julkaisema kokoelma-albumi, joka sisältää neljätoista vanhaa työväenlaulua. Se on jatkoa vuotta aikaisemmin ilmestyneelle albumille Työväen lauluja. Molempien kappaleita julkaistiin vuonna 1997 Warner Music Finlandin 20 suosikkia -sarjaan kuuluvalla CD:llä Veljiksi kaikki – Työväen lauluja.
Albumi sisältää tunnetuimpien työväenlaulujen lisäksi muun muassa osuustoiminta-aatteesta valistavan kappaleen Sateenkaarilipun alla, Laukon kartanon torpparihäädöistä kertovan kansanlaulun sekä Työväen Urheiluliiton marssin. Reijo Frankin, Jussi Raittisen, Heli Keinosen ja Sulo Vakkarin ohella levyllä kuullaan Olli Heikkilän johtamaa kahta kuoroa ja soittokuntaa, joiden nimiä ei kuitenkaan ole mainittu. Albumin kansitekstit on kirjoittanut Pekka Gronow.
Kappaleet

Kuoro: Taistojen tiellä – 2.06 (säv. Hannes Konno, san. Ludvig Kosonen & Knut Kangas)
Kuoro: Vapauden viesti – 2.34 (säv. Jolly Kramer-Johansen, san. tuntematon)
Kuoro: Sateenkaarilipun alla – 2.15 (säv. R. Woolfstein, san. Yrjö Kallinen)
Jussi Raittinen: Reisusällin tervehdys – 2.32 (säv. trad., san. Oskar Syvänen)
Reijo Frank: Marseljeesi – 3.18 (säv. Claude Joseph Rouget de Lisle, san. Edla Saarto)
Lapsikuoro: Kotkamarssi – 2.43 (säv. George de Godzinsky, san. Pietari Salmenoja)
Sulo Vakkari: Laulu Laukon häädöistä – 3.00 (säv. trad., san. Juho Kujala)
Kuoro: Vanhat toverit – 2.15 (säv. Carl Teike, san. Rauha Jalava)
Reijo Frank: Yhteisrintama – 2.40 (säv. Hanns Eisler, san. Elvi Sinervo)
Heli Keinonen: Viaporin valssi – 2.22 (trad.)
Kuoro: Valoon – 1.25 (trad.)
Lapsikuoro: TUL:n marssi – 2.30 (säv. Arvo Koskimaa, san. Vieno Hamara)
Reijo Frank: Nuori kaarti – 1.38 (säv. trad., san. tuntematon)
Kuoro: Barrikadimarssi – 1.43 (trad.)
Troy de Haas

Troy de Haas vuonna 2007.
Troy de Haas (s. 1979) on australialainen suunnistaja. MM-kilpailuissa de Haasin paras saavutus henkilökohtaisilla matkoilla on sprintin seitsemäs sija Aichin MM-kilpailuista 2005. EM-kilpailuissa hänen paras saavutuksensa on keskimatkan neljäs sija Sümegin EM-kilpailuista vuodelta 2002. Sama tulos on myös hänen paras sijoituksensa suunnistuksen maailmancupin osakilpailussa. Maailmancupin kokonaiskilpailussa hänen paras saavutuksensa on 36:s sija vuodelta 2002. Nuorten MM-kilpailuissa de Haas saavutti pronssia pitkällä matkalla Varnassa vuonna 1999. De Haas voitti Jukolan viestin vuonna 2001 Turun Suunnistajien joukkueessa.
Kolppanan seminaari

Kolppanan seminaari
Kolppanan seminaarin oppilaita, n. 1900-1904
Kolppanan seminaari oli vuonna 1863 perustettu opettaja- ja lukkariseminaari. Kolppanan seminaari sijaitsi Pieni Kolppana -nimisessä kylässä Hatsinan kaupungin läheisyydessä Venäjän keisarikunnassa.
Taustaa

Seminaarin syntymisen taustavaikuttajana oli Uno Cygnaeus, joka oli toiminut Pietarissa opettajana ja pappina vuosina 1846-1858. Pietarissa toimiessaan Cygnaeus pohti Inkerinmaalla toimineiden luterilaisten pappien kanssa mm. tarvetta sivistää suomalaisia. Opettajien kouluttamisesta tulikin tärkein osa seminaaria, joka rahoitettiin Venäjän evankelis-luterilaisten seurakuntien keskinäisen apukassan avulla. Pikku Kolppana valittiin seminaarin paikaksi, koska se sijaitsi keskellä Inkerinmaata ja siellä oli toiminut Paavali I:n aikana vuodesta 1782 maakunnan vanhin koulu.
Seminaarin toiminta

Seminaarin rakennustyöt aloitettiin keväällä 1863 ja seminaari avattiin 4. syyskuuta 1863. Seminaarin ensimmäiseksi johtajaksi valittiin ylioppilas Fredrik Oskar Groundstroem. Ennen valintaansa Kolppanaan hän toimi Pietarin ruotsalaisen seurakunnan Pyhän Katarinan kirkkokoulun opettajana. Groundstroem oli seminaarin johtajana kuolemaansa asti vuonna 1879.
Ensimmäiseen oppilasryhmään hyväksyttiin 13 poikaa ja ensimmäiset opettajat valmistuivat seminaarista vuonna 1866. Uusia oppilaita otettiin sisään edellisen ryhmän valmistumisen myötä.
Kolppanan seminaarin merkitys kansalliselle sivistystoiminnalle tuli esiin ensimmäisen kerran edesmenneen johtaja Groundstroemin kuolinpäivänä pidetyssä muistotilaisuudessa 6. syyskuuta 1888. Tuolloin arvioitiin, että seminaarin toiminnan, koulunkäynnin ja suomalaisen sanomalehden ilmestymisen ansiosta Inkerinsuomalaiset alkoivat ymmärtää kansallisen arvonsa.
Käsitettä suomalainen koulu voidaan käyttää Inkerinmaan luterilaisissa seurakunnissa vain suhteellisesti. Seminaarista valmistuneiden opettajien toiminta oli alkuvuosina kokonaan varakkaimpien talonpoikien hyväntekeväisyyden varassa. He tarjosivat opetustilat ja maksoivat opettajan palkan. Koulut olivat kiertäviä. Oppikirjoja ja opetusvälineitä ei ollut, kun niitä ei juuri ollut seminaarissakaan. Pikkuhiljaa luterilaisiin seurakuntiin ryhdyttiin rakentamaan koulurakennuksia. Niistä tuli ns. seisovia kouluja. Ne toimivat kunnan valvonnassa, mutta opettajien palkka tuli pääosin kuntalaisten maksamista koulumaksuista.
Opettajien ja pappien toiminnan lähtökohtana oli kansan varallisuuden edistäminen, kohtuuttoman viinankäytön lopettaminen, mm. perustamalla raittiusseuroja, ja tämän kautta maalaisväen itsetunnon kohottaminen. Tarkoituksena oli nostaa opetuksen arvostusta talonpoikaisväen keskuudessa ja saada enemmän lapsia kansakouluun.
Vuonna 1891 seminaari siirtyi opetusministeriön valvontaan ja muutos tuntui heti. Ministeriö ryhtyi painostamaan seminaarin johtokuntaa, koska se halusi muuttaa oppilaitoksen sääntöjä. Painostus onnistuttiin torjumaan, vaikka sitä jatkuikin vuoteen 1917 asti.
Seminaarin toiminnan loppuminen

Kolppanan seminaari siirrettiin neuvostovallan toimesta Hatsinaan vuonna 1920 ja siitä tuli pedagoginen teknikum, keskiasteen oppilaitos. Se alistettiin palvelemaan uusien aatteiden määräämiä tavoitteita. Niiden toteuttajiksi tuli jo alusta lähtien Suomen punapakolaisia, jotka neuvostovallan vakiintumisen myötä syrjäyttivät inkerinsuomalaisia opettajia. Hatsinan suomalaisen pedagogisen teknikumin toiminnan päättyminen liittyi koko suomenkielisen sivistys- ja kulttuuritoiminnan lakkauttamiseen Inkerinmaalla ja Venäjän Karjalassa 1930-luvun lopussa.
Kiinan Grand Prix 2013

|  Kiinan Grand Prix 2013  |
| --- | --- |
 3. osakilpailu 19 osakilpailusta kaudella 2013. 

Päivämäärä:  14. huhtikuuta 2013
Sijainti:  Shanghai International Circuit, Shanghai, Kiina
Ratatyyppi:  Moottorirata
Radan pituus:  5,451 km
Kilpailun pituus:  56 kierrosta, 305,066 km
Sää:   Aurinkoinen
Paalupaikka
Kuljettaja:   Lewis Hamilton   (Mercedes)
Paaluaika:  1.34,484
Palkintokoroke
Voittaja:   Fernando Alonso   (Ferrari)
Toinen:   Kimi Räikkönen   (Lotus-Renault)
Kolmas:   Lewis Hamilton   (Mercedes)
Nopein kierros
Kuljettaja:   Sebastian Vettel   (Red Bull-Renault)
Kierrosaika:  1.36,808 (kierroksella 53)
Kiinan Grand Prix 2013 (virallisesti 2013 Formula 1 UBS Chinese Grand Prix) oli Formula 1 -kauden 2013 kolmas osakilpailu, joka ajettiin 14. huhtikuuta Shanghai International Circuitin moottoriradalla Kiinassa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 12. huhtikuuta | 10:00–11:30 | 05:00–06:30 | 1. vapaat harjoitukset |  Aurinkoinen | 18–20 °C | 26–32 °C | 17–20 % |
| 12. huhtikuuta | 14:00–15:30 | 09:00–10:30 | 2. vapaat harjoitukset |  Aurinkoinen | 22 °C | 31–35 °C | 17 % |
| 13. huhtikuuta | 11:00–12:00 | 06:00–07:00 | 3. vapaat harjoitukset |  Aurinkoinen | 26 °C | 33–36 °C | 20–25 % |
| 13. huhtikuuta | 14:00–15:00 | 09:00–10:00 | Aika-ajot |  Aurinkoinen | 27 °C | 35–38 °C | 12–14 % |
| 14. huhtikuuta | 15:00–17:00 | 10:00–12:00 | Kilpailu |  Aurinkoinen | 17–26 °C | 26–33 °C | 30–56 % |
Lähde:
Vapaat harjoitukset

Perjantain ensimmäisissä vapaissa harjoituksissa McLarenin Sergio Pérez ajoi seinään varikon sisääntulossa, samassa paikassa missä Lewis Hamilton osin menetti lähes varman mestaruutensa kaudella 2007. Caterhamin testikuljettaja Ma Qinghua ajoi Charles Picin tilalla.
Aika-ajot

Aika-ajoja leimasi ”rengaspeli”, kun Jenson Button, Nico Hülkenberg ja Sebastian Vettel taktikoivat itselleen mahdollisuuden startata kilpailuun kovemmalla rengasseoksella. Vettel tosin teki ratkaisevalla kierroksellaan ajovirheen, minkä vuoksi saksalainen jätti renkaitaan säästääkseen kyseisen kierroksen kesken. Kuitenkin Vetteliltä osattiin tämän tuleva rengastaktiikka tietäen odottaa vahvaa hyökkäystä tulevan kilpailun loppuvaiheissa. Paalupaikan nappasi Lewis Hamilton, jolle paalu oli ensimmäinen Mercedes-kuljettajana, Kimi Räikkönen ajoi jopa hivenen yllättäen toiseen lähtöruutuun. Epäonnistujiin kuului Mark Webber, jonka autosta loppui polttoaine aika-ajojen toisessa osiossa. Webberillä sitä oli 0,15 litraa, kun tarvittava polttoainemäärä on oltava vähintään 1 litra. Näin ollen Webber pudotettiin koko joukon hännille ja lähti kisaan varikolta.
Aika-ajot > Tulokset

| Sija | Nro | Kuljettaja | Talli | Osio 1 | Osio 2 | Osio 3 | Lähtöruutu |
| --- | --- | --- | --- | --- | --- | --- | --- |
| 1 | 10 |  Lewis Hamilton |  Mercedes | 1.35,793 | 1.35,078 | 1.34,484 | 1 |
| 2 | 7 |  Kimi Räikkönen |  Lotus-Renault | 1.37,046 | 1.35,659 | 1.34,761 | 2 |
| 3 | 3 |  Fernando Alonso |  Ferrari | 1.36,253 | 1.35,148 | 1.34,788 | 3 |
| 4 | 9 |  Nico Rosberg |  Mercedes | 1.35,959 | 1.35,537 | 1.34,861 | 4 |
| 5 | 4 |  Felipe Massa |  Ferrari | 1.35,972 | 1.35,403 | 1.34,933 | 5 |
| 6 | 8 |  Romain Grosjean |  Lotus-Renault | 1.36,929 | 1.36,065 | 1.35,364 | 6 |
| 7 | 19 |  Daniel Ricciardo |  Toro Rosso-Ferrari | 1.36,993 | 1.36,258 | 1.35,998 | 7 |
| 8 | 5 |  Jenson Button |  McLaren-Mercedes | 1.36,667 | 1.35,784 | 2.05,673 | 8 |
| 9 | 1 |  Sebastian Vettel |  Red Bull-Renault | 1.36,537 | 1.35,343 | Ei aikaa | 9 |
| 10 | 11 |  Nico Hülkenberg |  Sauber-Ferrari | 1.36,985 | 1.36,261 | Ei aikaa | 10 |
| 11 | 14 |  Paul di Resta |  Force India-Mercedes | 1.37,478 | 1.36,287 |  | 11 |
| 12 | 6 |  Sergio Pérez |  Mclaren-Mercedes | 1.36,952 | 1.36,314 |  | 12 |
| 13 | 15 |  Adrian Sutil |  Force India-Mercedes | 1.37,349 | 1.36,405 |  | 13 |
| 14 | 2 |  Mark Webber |  Red Bull-Renault | 1.36,148 | 1.36,679 |  | 22 |
| 15 | 16 |  Pastor Maldonado |  Williams-Renault | 1.37,281 | 1.37,139 |  | 14 |
| 16 | 18 |  Jean-Éric Vergne |  Toro Rosso-Ferrari | 1.37,508 | 1.37,199 |  | 15 |
| 17 | 17 |  Valtteri Bottas |  Williams-Renault | 1.37,769 |  |  | 16 |
| 18 | 12 |  Esteban Gutiérrez |  Sauber-Ferrari | 1.37,990 |  |  | 17 |
| 19 | 22 |  Jules Bianchi |  Marussia-Cosworth | 1.38,780 |  |  | 18 |
| 20 | 23 |  Max Chilton |  Marussia-Cosworth | 1.39,534 |  |  | 19 |
| 21 | 20 |  Charles Pic |  Caterham-Renault | 1.39,614 |  |  | 20 |
| 22 | 21 |  Giedo van der Garde |  Caterham-Renault | 1.39,660 |  |  | 21 |
Lähde:
Kilpailu

Kilpailun startissa paalulta startannut Lewis Hamilton sai hyvän lähdön ja piti kärkisijansa. Puolestaan kakkosruudusta startannut Kimi Räikkönen sai huonon lähdön ja putosi kaksi sijaa. Ferrarit aloittivat kilpailun erittäin vahvalla otteella. Hamilton joutui neljännen kierroksen alussa päästämään sekä Alonson että Massan ohitseen. Seuraavalla kierroksella Esteban Gutiérrez törmäsi Adrian Sutilin perään takasuoran jälkeisessä mutkassa. Varikolla riitti vilskettä jo pari kierrosta tästä eteenpäin, kun suuri osa kärkiryhmästä kävi hakemassa uudet renkaat alleen. Kilpailun kärjessä ajoi tämän jälkeen Hülkenberg perässään Vettel, mutta saksalaiskuskit putosivat taemmas käytyään varikolla. Mark Webberin murheellinen viikonloppu meni lopullisesti pilalle kilpialussa, ensin Webber kolaroi Jean-Eríc Vergnen kanssa, ja heti seuraavalla kierroksella varikkokäynnin jälkeen Webberin autosta irtosi oikea takapyörä, hän joutui parkkeeraamaan autonsa samaan paikkaan kun aika-ajoissa. Myös Räikkönen otti yhteen törmäten Sergio Pérezin auton perään, välttyen kuitenkin kuin ihmeen kaupalla suuremmilta vaurioilta. Alonso puolestaan ratkaisi voiton itselleen kilpailun keskivaiheen huimalla vauhdillaan, voittaen lopulta selvästi ennen Räikköstä. Vettel oli kilpailun loppuvaiheissa odotetun nopea haettuaan alleen pehmeämpää seosta olevat renkaat vain muutama kierros ennen maalia. Viimeisellä kierroksella Lewis Hamilton ja Sebastian Vettel kävivät kovan taistelun kolmossijasta, Vettel hävisi taistelun kolmannesta sijasta Hamiltonille lopulta vain kahden sekunnin kymmenyksen erolla. Jenson Button ajoi Vettelin tavoin kilpailun läpi kahdella pysähdyksellä, ja sijoittui McLarenin keskinkertaisen suorituskyvyn huomioon ottaen hienosti viidenneksi.
Sunnuntaina uutisoitiin Mark Webberin tehneen viiden vuoden sopimuksen Porsche LMP1 -tallin kanssa Le Mans- ja kestävyyskilpailujen ajamisesta vuodesta 2014 alkaen.
Kilpailu > Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 3 |  Fernando Alonso |  Ferrari | 56 | 1.36.26,945 | 3 | 25 |
| 2 | 7 |  Kimi Räikkönen |  Lotus-Renault | 56 | +10,168 | 2 | 18 |
| 3 | 10 |  Lewis Hamilton |  Mercedes | 56 | +12,322 | 1 | 15 |
| 4 | 1 |  Sebastian Vettel |  Red Bull-Renault | 56 | +12,525 | 9 | 12 |
| 5 | 5 |  Jenson Button |  McLaren-Mercedes | 56 | +35,285 | 8 | 10 |
| 6 | 4 |  Felipe Massa |  Ferrari | 56 | +40,827 | 5 | 8 |
| 7 | 19 |  Daniel Ricciardo |  Toro Rosso-Ferrari | 56 | +42,691 | 7 | 6 |
| 8 | 14 |  Paul di Resta |  Force India-Mercedes | 56 | +51,084 | 11 | 4 |
| 9 | 8 |  Romain Grosjean |  Lotus-Renault | 56 | +53,423 | 6 | 2 |
| 10 | 11 |  Nico Hülkenberg |  Sauber-Ferrari | 56 | +56,598 | 10 | 1 |
| 11 | 6 |  Sergio Pérez |  McLaren-Mercedes | 56 | +1.03,860 | 12 |  |
| 12 | 18 |  Jean-Éric Vergne |  Toro Rosso-Ferrari | 56 | +1.12,604 | 15 |  |
| 13 | 17 |  Valtteri Bottas |  Williams-Renault | 56 | +1.33,861 | 16 |  |
| 14 | 16 |  Pastor Maldonado |  Williams-Renault | 56 | +1.35,453 | 14 |  |
| 15 | 22 |  Jules Bianchi | Marussia-Cosworth | 55 | +1 kierros | 18 |  |
| 16 | 20 |  Charles Pic |  Caterham-Renault | 55 | +1 kierros | 20 |  |
| 17 | 23 |  Max Chilton |  Marussia-Cosworth | 55 | +1 kierros | 19 |  |
| 18 | 21 |  Giedo van der Garde |  Caterham-Renault | 55 | +1 kierros | 21 |  |
| Kesk. | 9 |  Nico Rosberg |  Mercedes | 21 | Jousitus | 4 |  |
| Kesk. | 2 |  Mark Webber |  Red Bull-Renault | 15 | Rengas | Varikko |  |
| Kesk. | 15 |  Adrian Sutil |  Force India-Mercedes | 5 | Kolari (Gutiérrez) | 13 |  |
| Kesk. | 12 |  Esteban Gutiérrez |  Sauber-Ferrari | 4 | Kolari (Sutil) | 17 |  |
Lähde:
Kilpailu > Johtokierrokset

| Nro | Kuljettaja | Talli | Kierrokset |
| --- | --- | --- | --- |
| 10 |  Lewis Hamilton | Mercedes | 1–4 |
| 3 |  Fernando Alonso | Ferrari | 5 |
| 4 |  Felipe Massa | Ferrari | 6 |
| 11 |  Nico Hülkenberg | Sauber-Ferrari | 7–14 |
| 5 |  Jenson Button | McLaren-Mercedes | 15–20 |
| 3 |  Fernando Alonso | Ferrari | 21–23 |
| 1 |  Sebastian Vettel | Red Bull-Renault | 24–28 |
| 3 |  Fernando Alonso | Ferrari | 29–41 |
| 1 |  Sebastian Vettel | Red Bull-Renault | 42 |
| 3 |  Fernando Alonso | Ferrari | 43–56 |
Aiheesta muualla

Kuvia tai muita tiedostoja aiheesta Kiinan Grand Prix 2013 Wikimedia Commonsissa
Osakilpailut Formula 1 -kaudella 2013
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  Australia |  Malesia |  Kiina |  Bahrain |  Espanja |  Monaco |  Kanada |  Britannia |  Saksa |  Unkari |
|  Belgia |  Italia |  Singapore |  Korea |  Japani |  Intia |  Abu Dhabi |  Yhdysvallat |  Brasilia |  |
Formula 1 -luokan Kiinan Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Shanghai International Circuit (2004–2019, 2024–)
Kilpailun voittaja Fernando Alonso.
Työväeninternationaalin ranskalainen osasto

SFIO:n logo.
Työväeninternationaalin ranskalainen osasto (ransk. Section Française de l'Internationale Ouvrière, SFIO) oli vuosina 1905–1969 Ranskassa toiminut sosialistinen puolue. Se oli nykyisen Sosialistisen puolueen (Parti socialiste) edeltäjä.